﻿LA 70 DE ANI DE LA NAŞTEREA LUI VICTOR ION POPA Rospînfia cea mare Victor Ion Popa — autoportret S-au împlinit, la 11 august, şaptezeci de ani de la naşlerea lui Victor lon Popa Cu acest prilej, încă unul dintre manuscrisele incdite ale scriito- rului vede lumina tiparului, trecînd solemn peste decenii şi stihii Ani şi ani de zile, cîteva piese de teatru şi alte încercări literare au aşteptat, într-o liniste aparentă, să se angajeze în dialogul cu omenirea vie Ca şi cum ar fi fost supuse anume unui examen de vitalitate, paginile netipărite ale autorului Ciutei ies la luminâ cu o mîndrie abia reţinută Răspîntia cea mare îndeosebi îşi întemeiazâ dreptul la viaţă literară pe un mesaj uman, pe o nealteratâ vibraţie artistică Tipărirea ei, sub îngrijirea atentă a lui Sorin Popa, valorează astâzi cît o descoperire Piesa a fost scrisă, probabil, în 1922, imediat după Ciuta şi cu şase ani înainte de Muşcata din fereastră Este o piesă de tinerele, concepută în imediata apropiere a experienţei războiului Victor Ion Popa n-avea sa uite niciodată flăcările infernale ale frontului, care l-au „marcat" pe veci ln tranşee, idealurile juvenile şi sufletul său însetat de frumuseţe au fost bruscate de o realitate insuportabilă Cînd moartea dobîndeşte o prezenţă aproape familiară şi sentimentul de precaritate dă vie{ii dimensiuni neobiş- nuite, spasmele cunoaşterii capătă, la rîndul lor, o tragică acuitate Autorul 40 www cimec roCiutei s-a înscris cu întregul sâu capital artistic şi spiritual pe lista marilor mutilaţi morali ai primului război mondial In întreaga sa operă palpitâ § conştiinţa adînc rânitâ a unor generaţii sacrificate inutil Tocmai această ză- dârnicie a jertfelor celor ucişi punea într-o noua lumină raportul dintre ideal şi real, cerea o revizuire a valorilor etice, prin eliberarea adevărului de sub vâlul mistificârilor Răspîntia cea mare indică, prin chiar titlul sâu, intenţia unei dezbateri capitale Războiul este vâzut ca un cataclism generator de crize morale Sub presiunea unor rcalităţi incandescente, oamenii trebuie să aleagă şi, astfel, să se defineascâ definitiv Piesa începe într-o atmosferă de conac patriarhal, în care persistâ vestigiile unei existenţe alimentate de certitudinile mediocrităţii Florea pare a fi un gospodar mulţumit de sine şi cu opinii ferme despre multe şi diferite lucruri Ocupaţia străină creează incetul cu încetul noi ra- porturi şi pune cu insistenţă chestiunea răspunderii Ieşitâ din albia obişnuin- ţelor înşelătoare, existenţa îşi conturează brusc şi făţiş dimensiunile ei morale, obligînd individul să opteze Este vorba de a părăsi comoditatea indiferenţei şi de a covîrşi ţipătul egocentric prin trecerea la acţiune alături de alţii Bagajul de idei al Răspîntiei este foarte serios Piesa reia, într-o viziune orig'malâ, teme şi obsesii ale dramei expresioniste germane Dar aci atît critica râzboiidui imperialist, cît şi atacul dezlănţuit împotriva individua- lismului converg spre indicarea decisă a unei soluţii active Cei care „au greşit drumul" şi, aflaţi la „raspîntia cea mare", au preferat salvarea egoistâ sînt condamnaţi de autor în numele unui patriotism luminat şi al simţului de solidaritate cu cei oprimaţi Zbuciumul eroului central, obsedat de incapaci- tatea sa de a-şi depâşi instinctul de conservare, nu capată lotuşi aspectul unei reprezentări a tragismului condiţiei umane Pe de o parte, biruinţa din final a lui Florea asupra propriei sale spaime, pe de altă parte seninătatea şi curajul celor care aleg de la început calea spre oameni ridică întreaga dezba- tere la un punct de vedere superior Teama grozavâ a eroului central de „a nu se îneca în el însuşi" amplifică puternic drama alegerii între protestul izolat şi acţiunea primejdioasă Victor lon Popa are meritul de a introduce în această controversa elemente distincte ale întelepciunii populare Argatul lon, ca şi ţăranul Petru al Vădanei aduc în climatul piesei înalta simplitate a unui crez moral care nu suportâ nici o abatere Setea de absolut, atît de caracteristicâ eroilor puri şi derutaţi ai acestei epoci, cunoaşte astfel o variantâ particularâ făranii lui V 1 Popa (nu numai aci) leagă indisolubil sentimentul onoarei de o neabâtută cinstife a omeniei în formele ei ideale Nu putem ignora, desigur, câ în Răspîntia cea mare pătrunde vag suflul vetust al tradiţionalismului Servilitatea argaţilor capătă o aură aprobativă şi participă astfel la elogiul unei patriarhalităţi crepusculare Pe de altă parte, unele personaje (Ecaterina, mai întîi, Mircea în final) cunosc o transformare bruscă, neaşteptatâ Drama întreagâ se resimte de oarecare ezitări în expresic, în construirea dialogului Aşa cum este însă, ea rămîne o opera literară remarcabilă, în care sobrietatea construcţiei se sprijină pe poezia limbajidui scenic Scena din actul II, în care Florea îşi confruntâ neliniştile cu limpezi- mea gravă a hotdrîtului lon, ca şi discuţia tulburătoare Ecaterina-Florea din actul III atrag atenţia asupra densităţii filozofice şi adîncimii psihologice a acestei drame Răspîntia cea mare, memorabilă piesă a rezistenţei patriotice faţă de ocupantul străin, duce intensitatea emoţionalâ a luptei pînă la vibraţia cioc- nirilor de idei Locul acestei piese în opera lui V I Popa este considerabil în ansamblul literaturii dramatice româneşti de după 191S, ea are meritul de a completa capitolul pieselor de idei, cu o contribuţie de o certă orighiali- tate Sentimentalitatea şi gestid febril, atît de caracteristice scrisului lui Victor lon Popa, capătâ în această creaţie, care s-a odihnit peste patru decenii, o dîrzenie neaşteptatâ şi un stâruitor farmec juvenil V Mîndra www cimec ro